tomron87/hebrew-wikipedia-sentences-corpus huggingface dataset:
קיימים גם וריאנטים (שינויים בקונבנציה) אחרים בהם אופן ההכרזה שונה והם מתוארים בפסקה נפרדת.
לאחר פתיחה של שחקן יריב בסדרת מיינור בגובה 1, מגדירה הקונבנציה שתי הכרזות אפשריות:
הכרזה 1: הכרזה בגובה 2 באותה סדרה (Cue bid)
מתארת יד עם חמישה קלפים לפחות בכל אחת מסדרות המייג'ור.
כשיריב המשתמש בקונבנציית Michaels cuebid מכריז 2 הוא מתאר יד עם לפחות חמישה קלפי ולפחות חמישה קלפי .
מתארת יד עם חמישה קלפים לפחות בכל אחת משתי הסדרות הנמוכות, כלומר: חמישה קלפים לפחות בסדרת המיינור שלא הוכרזה וחמישה קלפים לפחות בסדרת ה .
כאשר לאחר פתיחה של 1 אותו שחקן מכריז הכרזת אוברקול של 2NT הוא מתאר יד עם לפחות חמישה קלפים בסדרת ה ולפחות חמישה קלפים בסדרת ה .
לאחר פתיחה של שחקן יריב בסדרת מייג'ור בגובה 1, מגדירה הקונבנציה שתי הכרזות אפשריות:
לפחות חמישה קלפים במייג'ור השני ובאחת מסדרות המינור.
דוגמה: שחקן פתח 1. כשיריב המשתמש בקונבנציית Michaels cuebid מכריז 2 הוא מתאר יד עם לפחות חמישה קלפי ולפחות חמישה קלפים באחת מהסדרות או .
לפחות חמישה קלפים בכל אחת מסדרות המיינור.
דוגמה: שחקן פתח 1. כשיריב המשתמש בקונבנציית Michaels cuebid מכריז 2NT הוא מתאר יד עם לפחות חמישה קלפי ולפחות חמישה קלפי .
על מנת להכריז על פי קונבנציית Michaels cuebid, נדרשים התנאים הבאים:
הפתיחה של היריב היא פתיחה טבעית.
כך למשל אין להשתמש ב-Michaels cuebid.
דוגמה: כאשר היריב פתח 1 שאינו הכרזה טבעית.
לפחות חמישה קלפים בשתי סדרות שלא הוכרזו על ידי השחקן היריב שפתח
יכולת להתחרות לפחות על משחק חלקי.
מחייב בדרך כלל, לפחות 8 נקודות.
יד חזקה (מספר גבוה של לקיחות או בקירוב לנקודות מעל ל-16 נקודות) או יד חלשה (3 לקיחות לפחות במשחק בשליט באחת משתי הסדרות הארוכות או בקירוב 8-12 נקודות).
סדרות ארוכות איכותיות (גם בידיים חלשות), למשל: QJ1094 בסדרה אחת ו-AK1087 בסדרה השנייה.
הכרזת Michaels cuebid במצב של Balancing מבטיחה יד חזקה.
תשובות השותף להכרזת Michaels cuebid
המענה של השותף מבוסס על ההנחה שההכרזה בוצעה עם יד חלשה.
העדפה - הכרזת אחת הסדרות הארוכות של השותף.
במקרה של שני קלפים בכל אחת מהסדרות יש להכריז את הנמוכה יותר.
העדפה עם קפיצה - הכרזת אחת מהסדרות הארוכות של השותף עם קפיצה היא Preemptive bid.
מתארת יד חלשה עם לפחות 4 קלפים בסדרה.
ללא רצון להתמודד על משחק חלקי.
Cue bid - הכרזת Cue bid נוסף בסדרת הפותח, מתארת יד חזקה המבטיחה משחק מלא לפחות.
ההכרזה עשויה גם לבחון אפשרות לסלאם.
הכרזת סדרה חדשה - הכרזה טבעית.
הכרזת הסדרה הרביעית בקפיצה - הכרזה של הסדרה שלא הוכרזה על ידי הפותח ואינה אחת מהסדרות הארוכות של היריב שהתערב, היא הכרזה המחייבת למשחק מלא.
מתארת כוח ואורך (לפחות 6 קלפים) בסדרה.
2NT אחרי Cue bid במייג'ור - לפחות שלושה קלפים בכל אחד מהמיינורים.
מבקש לדעת מה המיינור הארוך של השותף.
3NT - מבטיח עוצרים בשתי הסדרות הקצרות של השותף.
זהו החוזה הסופי, בהנחה שהשותף התערב בהכרזה עם יד חלשה.
ההכרזה השנייה של מכריז Michaels cuebid
עם יד חלשה מכריזים בדרך כלל Pass
הכרזה בגובה גבוה יותר של אחת מהסדרות עם יד חלשה היא הכרזת הפרעה, המראה שישה קלפים בסדרה
יד חזקה המזמינה למשחק מלא ניתן להראות באמצעות החלפת סדרה.
Cue bid נוסף מתאר יד חזקה.
שותפו של המתערב מכריז את ההכרזה הזולה ביותר, למשל: אם השותף הכריז Cue bid של 2 ואחרי כן 3, אז ההכרזה הזולה ביותר היא 3, עם יד חלשה.
עם כל יד שבה 10 נקודות או יותר יש להכריז לפחות משחק מלא, לפיכך חייבים להכריז הכרזה, שאינה ההכרזה הזולה ביותר.
קיימות גרסאות השונות מההכרזה הסטנדרטית של Michaels cuebid.
להלן תיאור של כמה מהנפוצות:
גרסה זו זוכה לפופולריות גלה והולכת בהולנד.
מתארת יד עם חמישה קלפים לפחות בשתי סדרות שלא הוכרזו: סדרה אחת היא סדרת מיינור וסדרה שנייה היא סדרת מייג'ור.
לאחר פתיחה בסדרת מיינור מתארת יד עם חמישה קלפים לפחות בכל אחת משתי סדרות מייג'ור.
לאחר פתיחה בסדרת מייג'ור מתארת יד עם חמישה קלפים לפחות בכל אחת משתי סדרות מיינור.
החיסרון של השיטה הוא חוסר היכולת למצוא התאמה בגובה 2 בסדרת מייג'ור לאחר פתיחה בסדרת מיינור.
בגרסה זו הכרזת Cue bid מראה תמיד חמישה קלפים לפחות בסדרה הגבוהה ביותר שלא הוכרזה וחמישה קלפים לפחות בסדרה אחרת לא ידועה.
הכרזת 2NT מראה את שתי הסדרות הנמוכות ביותר שלא הוכרזו.
החיסרון של שיטה זו הוא שלאחר פתיחה בסדרת מיינור אי אפשר להראות בהכרזה אחת אורך בשתי סדרות המייג'ור.
הכרזת Michaels cuebid רק עם ידיים חלשות
הכרזת Michaels cuebid רק עם ידיים חזקות של 15 נקודות או יותר
הכרזת Michaels cuebid כאשר בסדרה הגבוהה יותר יכולים להיות 4 קלפים או יותר
חלק מהשחקנים, שאינם משחקים את קונבנציית Michaels cuebid, מכריזים 2NT לאחר פתיחה של היריב בסדרת מייג'ור.
כמו ב-Michaels cuebid, ההכרזה מתארת לפחות חמישה קלפים בכל אחת מסדרות המיינור.
הרחבת העיקרון של Michaels cuebid למצבים בהם שחקן יריב פתח ב-Weak two bid או ב-Preemptive bid.
במקרה זה Cue bid מוכרז רק עם ידיים חזקות של 16 נקודות או יותר ושתי סדרות שבכל אחת מהן לפחות חמישה קלפים.
הכרזת 4 מתארת יד עם חמישה קלפים לפחות בכל אחת מסדרות המייג'ור.
הכרזת 4 מראה לפחות חמישה קלפים בסדרת ה ולפחות חמישה קלפים באחת מסדרות המייג'ור.
אחרי פתיחה של 2 או 3
הכרזת 4 מתארת יד עם חמישה קלפים לפחות ב וחמישה קלפים לפחות באחת מסדרות המייג'ור.
הכרזת 4 מראה לפחות חמישה קלפים בכל אחת מסדרות המייג'ור.
הכרזת 4 מתארת יד עם חמישה קלפים לפחות ב וחמישה קלפים לפחות ב .
הכרזת 4 מראה לפחות חמישה קלפים ב וחמישה קלפים לפחות ב .
אחת המטרות של הכרזת Michaels cuebid עם יד חלשה היא הפרעה להכרזת היריבים.
אחת משיטות ההגנה נגד Michaels cuebid היא הקונבנציה Unusual vs.
קונבנציה זו נועדה להתמודד עם ההפרעה גם באמצעות הכרזות לא טבעיות.
אופן ההכרזה בשיטה זו שונה כאשר Michaels cuebid הגדיר במדויק את שתי הסדרות הארוכות (למשל: לאחר פתיחה של 1 והתערבות באמצעות הכרזת 2) וכאשר הוגדרה באופן מדויק רק סדרה אחת (למשל: לאחר פתיחה של 1 והתערבות באמצעות הכרזת 2).
הקונבנציה מאפשרת לשותפו של הפותח, להתמודד עם הכרזת ההפרעה באמצעות Michaels cuebid עם יד חלשה.
באמצעותה יכול המגן לתאר את המצבים הבאים:
לתאר התאמה בסדרה ולהתמודד על משחק חלקי
יכולת להעניש את אחת הסדרות שהוכרזו באמצעות Michaels cuebid.
MSDN או בשמה המלא Microsoft Developer Network, היא רשת מבית מיקרוסופט שנועדה לאפשר למפתחי תוכנה, בודקי תוכנה ומפתחי חומרה לקבל מידע אודות תשתיות התוכנה ש-Microsoft מספקת (תיעוד API, תחביר שפה וכו').
Microsoft מפיצה את חומריה באתרי אינטרנט, בלוגים, ספרים, כנסי מפתחים והפצות DVD.
נוכחות האינטרנט העיקרית של MSDN היא ב-msdn.microsoft.com שהוא אוסף אתרים לקהילות המפתחים המספק מידע, תיעוד, ודיונים שנכתבו הן על ידי מיקרוסופט והן על ידי משתמשי האתר.
לאחרונה, מיקרוסופט שמה דגש על שילוב פורומים, ובלוגים כדי לקיים דו-שיח פתוח עם קהילת המפתחים.
Mi Verdad הוא שיר של הלהקה המקסיקנית מנה בהשתתפות הזמרת הקולומביאנית שאקירה מתוך אלבום האולפן התשיעי שלהם הנקרא, Cama Incendiada.
השיר יצא לאור ב-10 בפברואר 2015, תחסת חסותה של חברת התקליטים המקסיקנית האחים וורנר מקסיקו.
השיר הוא הסינגל המוביל והראשון מן האלבום.
השיר נבחר להיות שיר הנושא המרכזי של הטלנובלה המקסיקנית "Sueño de amor".
בספרד, השיר מכר למעלה מ-40,000 עותקים, ובמקסיקו למעלה מ-30,000 עותקים.
בקליפ ניתן לראות את כל משתתפי השיר יושבים סביב מדורה עם כלי נגינה ושרים את השיר.
לשיר אין התפתחות משמעותית נוספת.
נכון ל-13 ביולי 2018, הווידאו קליפ שיצא לשיר צבר למעלה מ-200 מיליון צפיות, והוא הווידאו קליפ השני הנצפה ביותר של הלהקה ובין הפחות נצפים של שאקירה.
Mi Tierra הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra.
השיר יצא לאור ב-6 ביולי 1993, כסינגל הראשון מתוך האלבום.
השיר הגיע למקום הראשון במצעד השירים הלטיניים, וה-16 במצעד שירי הפופ הלטיניים.
השיר נכתב על ידי גלוריה אסטפן ואסטפנו.
השיר הוא שיר בסגנון הפופ הלטיני אשר אפיין שירים נוספים מתוך האלבום.
בנוסף לכך, יצא השיר כסינגל הראשון מתוך האלבום וכשיר מחווה עבור ארץ הולדתה של אסטפן, קובה.
הוידאו קליפ המלא של השיר פורסם לראשונה ביוטיוב ב-4 באוקטובר 2013, כמה עשורים לאחר צאתו המקורית.
לאורכו של הקליפ, ניתן לראות את אסטפן לבושה בשמלה שחורה שרה את השיר, תוך שמלווים אותה נגנים רבים.
נכון לאוקטובר 2018, מונה הצפיות של הקליפ עומד על כ-21 מיליון צפיות.
Microsoft Forms (בעברית: מיקרוסופט סקרים, שם קודם: אופיס סקרים) הוא אתר אינטרנט ליצירת סקרים שיתופיים, חלק מאופיס 365. באתר ניתן ליצור סקרים או שאלונים שיתופיים ולהפוך אותם לקובץ Excel.
בשנת 2019 מיקרוסופט השיקה גרסת Pro לתוכנה ובה ניתן להפוך קובץ ל-Power BI.
Microsoft Bob היא תוכנה מבית מיקרוסופט, שמטרתה הייתה לספק ממשק משתמש ידידותי יותר למערכות ההפעלה Windows 3.1x, Windows 95 ו־Windows NT, בעזרת החלפת מנהל התוכניות של Windows.
התוכנה הושקה ב־11 במרץ 1995 ופיתוחה הופסק בתחילת 1996. ב־Microsoft Bob היו מוצגים מסכים שהם מעין "בית", עם "חדרים" המכילים חפצים מוכּרים שהמשתמשים יכלו ללכת אליהם.
כל חפץ סימל תוכנה, למשל: שולחן עבודה עם עט ונייר פנקס המחאות, ופריטים נוספים.
במקרה זה, לחיצה על העט והנייר פתחה את מעבד התמלילים.
התוכנה כללה גם תמיכה בשפה העברית.
כלב מצויר בשם רובר ודמויות מצוירות נוספות סיפקו הנחיות בעזרת בועות דיבור.
רובר ומספר דמויות נוספות חזרו ב־Windows XP בתור "סייעני חיפוש".
עם השקתה נמתחה ביקורת תקשורתית על Microsoft Bob והיא לא התקבלה על ידי הקהל הרחב של המשתמשים, מה שגרם להפסקת פיתוחה.
Microsoft Bob הושקה במרץ 1995 (לפני השקת Windows 95), אף על פי שהיא פורסמה לפני כן באופן נרחב תחת שם הקוד "אוטופיה".
מנהיגת מיזם Bob הייתה קארן פרייס, חוקרת במיקרוסופט.
העיצוב התבסס על מחקר שנעשה על ידי הפרופסורים קליפורד נאס וביירון ריבס מאוניברסיטת סטנפורד.
מלינדה גייטס, אז אשתו של ביל גייטס, הייתה מנהלת השיווק של המוצר.
מיקרוסופט רכשה במקור את שם התחום bob.com מ־Boston-area techie Bob Antia, אך לאחר מכן החליפה אותו עם בוב קרשטיין תמורת שם התחום windows2000.com.
ל־Bob היו מספר תוכניות משרדיות כמו יישום לניהול כספים ומעבד תמלילים.
ממשק המשתמש נועד לפשט את חוויית הניווט של משתמשי המחשב החדשים.
בדומה למעטפות גרפיות כמו Jane, הממשק הראשי תואר כמו חדרים שונים בתוך בית, המקבילים לחדרים נפוצים כגון מטבח או חדר משפחה.
בכל חדר היו קישוטים ורהיטים, וכן סמלים שייצגו יישומים.
Bob הציעה למשתמשים אפשרות התאמה אישית מלאה של כל הבית.
למשתמשים הייתה שליטה מלאה על הקישוטים בכל חדר, והם יכלו להוסיף, להסיר או לשנות את מיקום כל האובייקטים.
המשתמשים יכלו גם להוסיף או להסיר חדרים מהבית ולשנות את היעדים של כל הדלתות.
הייתה גם תכונה בה Bob הציעה מספר ערכות נושא לעיצוב החדרים, כמו ערכת נושא "עכשווית" וערכת נושא "פוסטמודרנית".
היישומים שהיו ב־Bob הוצגו בתור רהיטים תואמים – למשל, לחיצה על שעון פותחת את לוח השנה, בעוד עט ונייר מייצגים את מעבד התמלילים.
המשתמשים גם יכלו להוסיף קיצורי דרך ליישומים במחשבים שלהם.
קיצורי הדרך הללו הציגו את סמלי היישומים בתוך אובייקטים כגון תיבות ומסגרות תמונה בסגנונות שונים.
היה אפשר להתקין יישומים חדשים ב־Bob, אך בעקבות כישלון המוצר, רק היישום "Microsoft Great Greetings" הושק עבור Bob.
Bob הושקה בזמן שהאינטרנט נהיה יותר ויותר פופולרי, והציעה לקוח דוא"ל איתו המשתמשים יכלו להירשם ל־MCI Mail, שירות חיוג דוא"ל.
המחיר היה חמישה דולר לחודש כדי לשלוח 15 הודעות דוא"ל בחודש.
כל הודעת דוא"ל הוגבלה ל־5,000 תווים, וכל הודעת דוא"ל נוספת לאחר סיום המכסה עלתה 45 סנט נוספים.
כדי לפתוח חשבון היה צורך במספר טלפון.
Bob הציגה "סייענים", דמויות מצוירות שנועדו לעזור למשתמש לסייר ברחבי הבית הווירטואלי או לבצע משימות בממשק הראשי או ביישומים המובְנים.
מהדורה של Microsoft Bob שולבה עם מחשב Gateway 2000 בסביבות 1995. המהדורה כללה מיתוג Gateway במסך הכניסה יחד עם חדרים ורקעים נוספים שלא נראו בגרסה הקמעונאית.
חדר נוסף אחד היה עליית הגג, בה הייתה קופסה של מחשב Gateway 2000. יחד עם החדרים הנוספים, נוספו סמלים חדשים לחדרים החדשים.
הקבלה בקרב הציבור ומה שלאחר הנטישה
Microsoft Bob הייתה אחד מהמוצרים הכושלים הבולטים יותר של מיקרוסופט.
למרות שהפיתוח הופסק לפני השקת Windows 95, המשיכה Microsoft Bob לספוג ביקורת קשה בסקירות וברשתות החברתיות הנפוצות.
מלינדה גייטס הודתה בשנת 2017, כי התוכנה הייתה "זקוקה למחשב חזק יותר ממה שהיה לרוב האנשים אז".
Bob הגיעה למקום השביעי ברשימת "25 מוצרי הטכנולוגיה הגרועים מכל הזמנים" של מגזין PC World, ולמקום הראשון ברשימת "המוצרים הגרועים של העשור" של CNET.com, והיא "זכתה" במקום ברשימת "50 ההמצאות הגרועות ביותר" שפרסם מגזין טיים, שכינה את Bob "חמודה יתר על המידה" ו־"מערכת הפעלה שפותחה בהתאמה ל'קליפי' (Clippy)".
סטיב באלמר הזכיר את Bob כדוגמה למצב בו "החלטנו שלא הצלחנו אז בואו נפסיק (לבינתיים)".
עיתונאי הטכנולוגיה הארי מקראקן קרא לסיפור "אגדה 'אגדית', אורבנית ומענגת" וציין את קווי הדמיון שלו לבדיחה לכבוד אחד באפריל שטענה כי Bob הוסתרה ב־Windows Vista.
ריימונד צ'ן, עובד במיקרוסופט, כתב באחד ממאמריו כי עותק מוצפן של Bob היה כלול בתקליטורי ההתקנה של Windows XP על מנת לתפוס שטח אחסון, ולמנוע הפצה פירטית.
באותו הזמן, חשבו שהוספת 30 מגה־בייטים נוספים לתקליטור (בזמן החיוג לאינטרנט) תאט את המשתמשים במודמי 56k כאשר ינסו להוריד את התוכנה באופן לא חוקי.
בנובמבר 2020, מהנדס מיקרוסופט לשעבר, דייוויד פלאמר, התוודה כי הוא זה שהכניס את העותק המוצפן של Microsoft Bob לאמצעי ההתקנה של Windows XP.
אשף ההתקנה היה בודק אם קיים "blob of Bob" (הכתם של Bob) ואם הוא קיים מראש (OEM blob) אפשר להשתמש רק במפתח המוצר של מערכת ההפעלה המותקנת מראש (רישיון OEM).
רובר, דמות הכלב של התוכנה, הופיע שנית באפשרות חיפוש הקבצים של Windows XP (תחת השם חומי בגרסה העברית).
הגופן הפופולרי Comic Sans נוצר עבור Microsoft Bob, אך לא נעשה בו שימוש.
MicroProse (מיקרופרוס) הייתה מפתחת משחקי מחשב, מארצות הברית.
החברה הוקמה בשנת 1982 על ידי ביל סטילי וסיד מאייר.
כבר באותה שנה הם פרסמו את המשחק הראשון שהיה מיעוד לקונסולה של "אטארי".
בשנת 1984 הם פרסמו משחק ל-קומודור 64. בשנת 1987 פורסם משחק "Airborne Ranger".
בשנת 1987, לפי נתוני Computer Gaming World החברה הייתה נחשבת בין החמישייה המובילה בעולם.
בדצמבר 1993 בוצע איחוד עם חברת Spectrum HoloByte.
בתקופה זו פותחו משחקים כמו Pizza Tycoon, Transport Tycoon ומספר משחקים מסדרת X-COM.
בשנת 1996 החברות נפרדו וכבר בשנת 1997 MicroProse נרכשה על ידי "אטארי" תמורת 250 מיליון $.
בשנת 1998 המשרד הראשי באוסטין נסגר.
בדצמבר 1998 פורסם פאלקון 4.0, אך מכירות לא עומדו בציפיות.
בשנת 2019 היה ניסיון לחדש את החברה תחת השם המקורי ובמאי 2020 שוחררו שלושה משחקים ראשונים.
Mic Drop (או MIC Drop) הוא סינגל של להקת הבנים הדרום קוריאנית BTS, שפורסם ב-24 בנובמבר 2017 כסינגל השני מתוך האלבום החמישי שלהם, Love Yourself: Her.
ב-5 בדצמבר 2017 פורסמה גרסה יפנית של השיר.
מבחינת לחן, גרסת האלבום של השיר Mic Drop תוארה כגרובית, להיט היפ-הופ עם בס כבד ברקע.
גרסת הרמיקס כוללת מוזיקה אלקטרונית, סינתיסייזר וטראפ בנוסף ללחן ההיפ-הופ המקורי.
מבחינת תווים, הגרסה המקורית הולחנה בפה מז'ור, בעוד שגרסת הרמיקס הולחנה בלה מינור.
לשתי הגרסאות מפעם של 170 פעימות בדקה, ושתיהן באורך 3:58. לגרסת הרמיקס יצאו שתי גרסאות: אחת גרסת סטודיו שפורסמה בפלטפורמות סטרימינג על ידי דיזיינר, והשנייה גרסת הקליפ שהחליפה את ההקדמה של הראפר בשורות בקוריאנית מהגרסה המקורית של השיר מהאלבום.
שתי הגרסאות המקוריות - הקוריאנית והיפנית, נכתבו בידי פידוג, סופרים בוי, באנג סי-היוק וחברי הלהקה RM וג'יי-הופ, והפקת השיר נעשתה כולה על ידי פידוג.
גרסת הרמיקה נכתבה גם היא על ידי אותם כותבים, בשיתוף עם סטיב איוקי, דיזיינר, טיילה פארקס, פלוסיק ושי ג'ייקובס.
גרסה זו הופקה על ידי איוקי בשיתוף עם פידוג שהיה גם הסאונדמן של השיר.
את קולות הרקע לשיר שרו ג'ונגקוק, סופרים בוי, דוקסים, היס נויז ופידוג.
ואת המיקס עשה ג'ייסן ג'ושוע בעזרת דויד נקג' ובן מילצ'ב באולפני Larrabee Sound .
והמאסטרינג נעשה על ידי רנדי מריל באולפן Sterling Sound.
+מצעדים שבועיים של גרסת המקורמדינהמצעדמיקום שיאדרום קוריאהK-pop Hot 1006ארצות הבריתWorld Digital Chart7הפיליפיניםPhilippine Hot 10013דרום קוריאהGaon17
+מצעדים שבועיים של הגרסה היפניתמדינהמצעדמיקום שיאיפןJapan Hot 1001יפןOricon1
+מצעדים שנתיים 2017 של הגרסה היפניתמדינהמצעדמיקום שיאיפןOricon13
+מצעדים שנתיים 2018 של הגרסה היפניתמדינהמצעדמיקום שיאיפןJapan Hot 10028
+נתוני מכירות עבור "Mic Drop"מדינהתאריםמכירותאוסטרליה (ARIA)
(הגרסה היפנית)פלטינה×2500,000^קוריאה הדרומית (Gaon)337,136קוריאה הדרומית (Gaon)
† - הזרמת מדיה בלבד
"Michelle" הוא שיר של להקת הרוק הבריטית הביטלס מתוך אלבומם Rubber Soul משנת 1965. השיר הולחן בעיקר על ידי פול מקרטני, כאשר חלק מהמילים נכתבו בשיתוף עם ג'ון לנון.
השיר הוא בלדת אהבה שחלק ממילותיו מושרות בצרפתית.
לאחר הכללתו ב-Rubber Soul, השיר יצא כסינגל בחלק ממדינות אירופה ובניו זילנד בתחילת 1966. השיר היה להיט בולט של הביטלס בבלגיה, צרפת, נורווגיה, הולנד וניו זילנד.
גרסת כיסוי בביצוע דייוויד וג'ונתן והאוברלנדרס זכו להצלחה דומה בצפון אמריקה ובבריטניה.
"Michelle" זכה בפרס הגראמי לשיר השנה בשנת 1967, והיה לשיר הרוק שזכה בפרס.
מאז הפך השיר לאחד מהבולטים ביותר מבין כל שירי הביטלס.
המוזיקה האינסטרומנטלית של "Michelle" נכתבה בתחילה בהשפעת צ'ט אטקינס.
מקור המילים והסגנון של "Michelle" הוא בתרבות הגדה השמאלית בליברפול.
בתקופה זו מקרטני הלך למסיבת סטודנטים לאמנות שבה אחד המשתתפים שר שיר צרפתי.
עד מהרה מקרטני כתב חיקוי על מנת לבדר את חבריו, שכלל גניחה בצרפתית במקום מילים אמיתיות.
השיר נשאר כבדיחה עד 1965, כאשר ג'ון לנון הציע למקרטני לעבד אותו מחדש לשיר שיתאים לאלבום Rubber Soul.
מקרטני ביקש מג'אן ווהן, מורה לצרפתית ואשת חבר קרוב לחשוב על שם צרפתי וביטוי מתחרז.
מקרטני טען כי "זה מפני שתמיד חשבתי שהשיר נשמע צרפתי.
אני לא יכול לדבר צרפתית כמו שצריך ולכן הייתי צריך עזרה בכתיבת המילים האמיתיות."
ווהן חשבה על "Michelle, ma belle", ותרגמה את המשפט "these are words that go together well" ("אלו מילים שמתחברות טוב ביחד").
כשמקרטני השמיע את השיר ללנון, לנון הציע להוסיף "אני אוהב אותך".
לנון קיבל השראה מהגרסה של נינה סימון ל"I Put a Spell on You", ששמע בערב קודם לכן.
בשיר יש את אותו הביטוי, אך עם הדגשה על המילה "You".
לכל גרסה של השיר יש אורך שונה.
מיקס המונו בבריטניה אורך 2:33 דקות, בעוד שגרסת הסטריאו משתרעת ל-2:40 דקות.
גרסת המונו האמריקאי היא 2:43 דקות.
הגרסה באלבום The Beatles: Rock Band אורכת כשתי דקות וחמישים שניות.
פרלופון של EMI פרסמה את האלבום Rubber Soul ב-3 בדצמבר 1965 בבריטניה.
האלבום נתפס כהתקדמות משמעותית במוזיקת הביטלס ובמוזיקת הפופ בכלל.
אף על פי שאף סינגל מ-Rubber Soul לא יצא בבריטניה או באמריקה, "Michelle" היה השיר הפופולרי ביותר באלבום ברדיו האמריקאי.
השיר פורסם כסינגל מסחרי במספר מדינות אחרות.
הוא עמד בראש המצעדים באיטליה (במשך שמונה שבועות), הולנד (שבעה שבועות), שוודיה (חמישה שבועות), דנמרק (ארבעה שבועות) ובהונג קונג, אירלנד, ניו זילנד וסינגפור.
במאי 1966 מגזין בילבורד דירג את השיר במקום הראשון בארגנטינה ובנורווגיה.
"Michelle" מוקם במקום הראשון גם בצרפת (למשך חמישה שבועות).
בטקס פרסי אייבור נובלו לשנת 1967, "Michelle" זכה בקטגוריית "היצירה הכי מבוצעת" בשנת 1966, לפני "Yesterday".
השיר זכה בפרס הגראמי לשיר השנה.
"Michelle" היה לשיר המצליח ביותר ב-Rubber Soul והוקלט על ידי עשרות אומנים אחרים.
אנדי ויליאמס ביצע את "Michelle" באלבומו The Shadow of Your Smile משנת 1966. באותה שנה השיר בוצע גם על ידי הזמרת קתי ברבריאן.
בשנים שלאחר מכן "Michelle" בוצע על ידי זמרת הג'אז האמריקאית שרה ווהן.
הלהקה ביטאליקה עשתה קאבר לשיר בשילוב עם השיר "For Whom the Bell Tolls" של מטאליקה.
Microsoft Expression Web הייתה תוכנה לבניית אתרי אינטרנט ועורך HTML שפותחה על ידי מיקרוסופט.
התוכנה, שהחלה כממשיכת דרכן של FrontPage ו-SharePoint Designer 2007, הייתה בתחילה תוכנה קניינית אשר שווקה עם חבילת התוכנות Expression Studio, אך ב-20 בדצמבר 2012 הכריזה מיקרוסופט על הפסקת פיתוחה וסיום התמיכה בה, ומאז מופצת התוכנה כתוכנה חינמית (Freeware).
בעזרת Expression Web, ניתן לעצב דפי אינטרנט הן על ידי כתיבת קוד מקור והן על ידי עיצוב חזותי בשיטת WYSIWYG, תוך שימוש בטכנולוגיות HTML5, CSS3, ASP.NET, PHP, JavaScript, XML+XSLT ו-XHTML.
לצורך הצגה ויזואלית של הדפים, משתמשת התוכנה במנוע פריסת תצוגה משלה ולא ב-Trident של אינטרנט אקספלורר.
התוכנה פותחה בהתחלה על בסיס Microsoft FrontPage שהייתה חלק מחבילת אופיס, וגרסת הקדם-בטא שלה (שנקראה "Community Technology Preview" או בקיצור CTP) הוצגה לציבור ב-14 במאי 2006. גרסת הבטא הראשונה שלה הוצגה בספטמבר אותה השנה.
בגרסה זו הוסרה התמיכה ביצירת רכיבי אינטרנט קנייניים ולא תקניים ששימשו באופן בלעדי את FrontPage והיו מוכרים אך ורק על ידי שרתים שהותקנה בהם תמיכה ב-FrontPage Server Extensions, לטובת רכיבי אינטרנט בטכנולוגיות מוכרות כ-ASP.NET.
הגרסה המלאה הראשונה של התוכנה יצאה לאור ב-4 בדצמבר 2006, ושנה מאוחר יותר, בדצמבר 2007, יצאה ערכת השירות הראשונה והיחידה לגרסה זו.
הגרסה השנייה של התוכנה יצאה לאור ב-2008 וכללה תמיכה מלאה ב-PHP ובטכנולוגיית Silverlight של מיקרוסופט.
גרסה 3 של התוכנה יצאה לאור ב-2009. עד כה, הייתה Expression Web התוכנה היחידה מבין תוכנות Expression Studio שנבנתה על בסיס תוכנה שהייתה בעברה חלק ממיקרוסופט אופיס ולפיכך תלויה בספריות תוכנה רבות של אופיס.
בגרסה 3, החליטו המפתחים לשכתב את קוד המקור של התוכנה מהיסוד תוך שימוש ב-Windows Presentation Foundation (WPF) לעיצוב ממשק המשתמש של התוכנה, בדומה ליתר התוכנות של Expression Studio, ובכך "לשחרר" את התוכנה מהתלות בספריות התוכנה של אופיס.
כתוצאה מכך, תכונות רבות שהיו מצויות בשתי הגרסאות הקודמות (דוגמת התאמה אישית של סרגלי הכלים, בדיקת איות ודקדוק, תוספות DLL, אפשרויות ייצוא, גרירה ושחרור של קבצים מאתרים שונים, תמיכה במאקרואים ועוד) הושמטו מגרסה זו.
כמו כן, אופיינה הגרסה בבאגים רבים וביניהן פקודות תוכנה - לרבות פקודות בסיסיות כ-Undo - שלא עבדו כיאות.
עם זאת, נוספה תכונה בשם SuperPreview שאפשרה השוואת תצוגה מקדימה של דפי אינטרנט כפי שייראו בדפדפנים שונים.
לגרסה זו יצאו 3 ערכות שירות בין 2009 ל-2011, ועסקו בתיקוני באגים, חורי אבטחה והוספה מחדש של תכונות שהושמטו קודם לכן.
הגרסה הרביעית והאחרונה של התוכנה יצאה לאור ב-7 ביוני 2010. בגרסה זו הורחבה התמיכה של SuperPreview כך שתוכל להציג דפים כפי שייראו לא רק בדפדפנים שונים, אלא גם במערכות הפעלה שונות כמקינטוש ולינוקס.
כמו כן, נוסף גם כלי עזר לקידום אתרים במנועי חיפוש שמנתח את האתר, מצביע לבונה האתר על בעיות טכניות באתר שיקשו על דירוגו ומציע אפשרויות שיפור שונות.
כמו כן, גרסה 4 הוסיפה מחדש את מרבית התכונות שהושמטו בגרסה 3, אך לא את כולן.
גם לגרסה זו יצאו 3 ערכות שירות, שהתמקדו בעדכוני אבטחה ותיקוני באגים לצד הוספת תמיכה בהשלמה אוטומטית (בעזרת טכנולוגיית InteliSense של מיקרוסופט) ל-HTML5, CSS3 ו- jQuery, עריכה של סגנונות CSS3 בצורה גרפית דרך חלונית הסגנונות, תמיכה בתגיות HTML5 "סמנטיות" (דוגמת <header>, <main> וכדומה) בעורך החזותי ותמיכה ב-PHP 5.3.
בדצמבר 2012 הכריזה מיקרוסופט על הפסקת הפיתוח של תוכנות חבילת Expression Studio והפסקת השיווק שלהם כמוצרים עצמאיים.
כתוצאה מכך, הפכה גרסתה הרביעית של Expression Web לתוכנה חינמית.
מיקרוסופט הכריזו על המשך התמיכה בלקוחות אשר רכשו קודם לכן את התוכנה כחלק מחבילת Expression, אך הצהירה כי לא תתקיים תמיכה עבור לקוחות שהורידו את התוכנה בחינם, וכן כי לא מתוכננות עוד גרסאות חדשות או עדכונים וערכות שירות לגרסה הקיימת.
Mia (מעוצב באותיות רישיות; בעברית: שלי) הוא סינגל של הראפר הפוארטו ריקני באד באני בהשתתפות הראפר הקנדי דרייק.
השיר יצא לאור ב-11 באוקטובר 2018, על ידי חברות התקליטים OVO סאונד, רימאס אנטרטיינמנט והאחים וורנר, כסינגל השני מתוך אלבום הבכורה של באד באני, X 100pre.
הוא נכתב על ידי בניטו מרטינז, אוברי גראהם, אדגר סמפר ורגס, אלוין פיאנה, פרנסיס דיאז, הנרי פולמן, לויאן מלייב ניאבס, ג'וזף נגרון ולז, נואה אסאד וחאבייר סמפר ורגס והופק על ידי די ג'יי לויאן ומאמבו קינגז.
השיר הגיע בשיאו למקום החמישי במצעד הבילבורד הוט 100, והפך לשירו הראשון של באד באני בעשירייה הפותחת כאמן ראשי וכן ה-26 של דרייק שהגיע להישג זה.
בנוסף, הגיע השיר לצמרת המצעדים בספרד, והגיע לעשירייה הפותחת בארגנטינה, קנדה, קולומביה, אל סלבדור, יוון, פנמה, פורטוגל, רומניה, שווייץ וונצואלה; וכן ל-20 הראשונים בצרפת, איטליה, שוודיה ובריטניה; הווידאו קליפ צבר מיליארד צפיות באתר יוטיוב ב-21 במרץ 2020.
ב-25 בינואר 2018, באד באני פרסם קטע קצר מתוך השיר באינסטגרם.
זמן קצר לפני צאת השיר, דרייק פרסם תמונה של עצמו מצטלם בסט הצילומים של הווידאו קליפ של השיר.
זהו שירו הראשון של דרייק בו הוא שר בספרדית.
לפי אתר Musicnotes.com, השיר מולחן בסולם פה דיאז מינור, במקצב של 4/4, על 80 פעימות לדקה.
הווידאו קליפ הנלווה לשיר יצא לאור ב-11 באוקטובר 2018 ובוים על ידי פרננדו לוגו.
"Mickey" (ידוע גם כ-"Oh Mickey" או "Hey Mickey") הוא שיר שהוקלט על ידי הזמרת האמריקאית טוני באזיל עבור אלבום הבכורה שלה "Word of Mouth" משנת 1981.
השיר הוקלט לראשונה על ידי להקת הפופ הבריטית רייסי (Racey) , בשם "Kitty".
מייק צ'פמן וניקי צ'ין כתבו את השיר, והוא הופק על ידי גרג מת'יסון וטרבור ויטץ'.
השיר בוצע במקור על ידי להקת הפופ הבריטית Racey, תחת השם "Kitty", ונכלל באלבום הבכורה שלהם "Smash and Grab" בשנת 1979. השיר המקורי של Racey לא כלל את המשפט המפורסם "Oh Mickey, you're so fine", שהוסיפה באזיל.
במשך שנים נפוצו שמועות שהשם שונה למיקי משום שבאזיל פיתחה קראש על המתופף והסולן של המאנקיז, מיקי דולנץ, לאחר שפגשה אותו על סט הצילומים של סרטם "Head" מ-1968, בו שימשה ככוריאוגרפית.
עם זאת, טענה זו הוכחשה על ידי באזיל, שטענה כי היא "לא באמת הכירה את מיקי".
בינואר 2020 הוציאה באזיל גרסה מחודשת של השיר בשם "Hey Mickey" לפלטפורמות הדיגיטליות.
הסינגל הגיע למקום הראשון בבילבורד הוט 100 האמריקאי למשך שבוע אחד, ולמקום השני במצעד הסינגלים הבריטי.
זהו השיר היחיד של באזיל שהצליח להתברג בטופ 40. השיר דורג במקום השישי ברשימת "100 הלהיטים הגדולים ביותר של שנות ה-80" של VH1.
מצעד (1982–1983)מיקום שיאאוסטרליה (Kent Music Report)1בלגיה (Ultratop 50 פלנדריה)39קנדה סינגלים מובילים (RPM)1אירלנד (IRMA)3הולנד (סינגל טופ 100)39ניו זילנד (מוזיקה מוקלטת ניו זילנד)2דרום אפריקה (רדיו ספרינגבוק)3סינגלים בריטיים (OCC)2בילבורד הוט 100)1שירי מועדון ריקודים אמריקאי (בילבורד3קאש בוקס בארצות הברית2מערב גרמניה (GfK)69 מצעדי סוף השנה
מצעד (1982)מיקוםאוסטרליה (Kent Music Report)6קנדה סינגלים מובילים (RPM)63ניו זילנד (מוזיקה מוקלטת ניו זילנד15קאש בוקס36
מצעד (1983)מיקוםקנדה סינגלים מובילים (RPM)35בילבורד הוט 10036
+מדינהתוארמכירותאוסטרליה (ARIA)זהב50,000קנדה (מוזיקה קנדה)2× פלטינה200,000בריטניה (BPI)זהב500,000ארצות הברית (RIAA)פלטינה2,000,000
הזמרת הבריטית לוֹלִי ביצעה גרסת כיסוי לשיר "Mickey" בספטמבר 1999, אשר יצא כסינגל השני מתוך אלבום הבכורה שלה "My First Album".
הגרסה שלה הגיעה למקום הרביעי במצעד הסינגלים הבריטי באותו חודש.
מצעד (1999–2000)מיקום שיאאוסטרליה (ARIA)66אירופה (Eurochart Hot 100)17אירלנד (IRMA)14סקוטלנד (OCC)4סינגלים בריטיים (OCC)4 מצעדי סוף השנה
הזמרת השוודית קרולה הגקוויסט הוציאה גרסה בשוודית של השיר בשנת 1983, שזכתה להצלחה בארצות סקנדינביה.
בשנת 2012, הקומיקאי-מוזיקאי היפני גורי ביצע גרסת כיסוי ביפנית בליווי הזמרת האמריקאית ג'סמין אן אלן, שהגיעה למקום הראשון במצעד הסינגלים היפני.
להקת הבנות הספרדית "Sweet California" הוציאה גרסת כיסוי לשיר בשנת 2014, מתוך אלבומן "Break Of Day".
החיים שלי") הוא אלבום האוסף הראשון של צמד הרגאטון הפוארטוריקני ויסין ויאנדל, שיצא ב-21 באוקטובר 2003, על ידי Lideres Entertainment Group.
יצאו שתי מהדורות של האלבום עם עטיפות שונות.
במהדורה השנייה נכללו קליפים נוספים כבונוס.
אלבום זה מכיל 3 שירים חדשים ופתיח, בעוד ששאר האלבום הוא שירים מאלבומי רגאטון אחרים.
ב-22 במרץ 2005, הצמד הוציא אלבום אוסף בשם Mi Vida: La Película (בעברית: "חיי: הסרט").
הוא הכיל 9 שירים ו-DVD של סרט בעל אותו שם.
עלילתו התבססה על הימים הראשונים של קריירות המוזיקה שלהם.
Windows (וינדוז, בתרגום חופשי לעברית: חלונות) היא מערכת הפעלה שיצאה לשוק לראשונה בשנת 1985 על ידי חברת מיקרוסופט ופועלת כיום על מחשבים אישיים ושרתים בעלי מעבד ממשפחת x86 או ARM, או שרתים מבוססי איטניום (בגרסאות השרת של המערכת).
מערכת ההפעלה Windows התבססה, במקור, על מערכת ההפעלה DOS של החברה.
במהלך השנים הפכה המערכת לפופולרית.
אף שעבודה בממשק משתמש גרפי מזוהה בעיני רוב הציבור עם מערכת ההפעלה Windows, שורשיו של רעיון זה נעוצים הרחק ממנה.
הרעיון של עבודה בממשק משתמש גרפי, תוך שימוש בעכבר ובחלונות, פותח ב"זירוקס פארק", מרכז המחקר של חברת זירוקס.
זירוקס לא הצליחה להפוך רעיון זה להצלחה מסחרית, ומימוש מסחרי נרחב שלו הופיע לראשונה במחשבי "מקינטוש" של חברת "אפל".
רק לאחר מכן הופיעה מערכת ההפעלה Windows, שהתבססה על הרעיונות של קודמיה.
מערכת ההפעלה Windows יצאה בגרסאות רבות, שהתפתחו במהלך השנים.
הגרסאות כוללות גרסאות למשתמש ביתי, משתמש עסקי ולסביבת שרת.
MS-DOS ומערכות שהתבססו על ליבת MS-DOS
לפני עידן החלונות, מערכות ההפעלה מתוצרת מיקרוסופט נקראו MS-DOS, והן אפשרו ממשק שורת פקודה, שבו הפעלת התוכנות השונות בוצעה על ידי הקשת פקודה טקסטואלית.
אחד החסרונות של מערכת הפעלה זו הוא חוסר היכולת להפעיל יותר מתוכנה אחת בו זמנית בממשק המשתמש.
כל הגרסאות הראשונות של Windows, עד לגרסת Windows ME, הופעלו מתוך DOS (למעט משפחת הגרסאות שהתבססו על הגרעין של Windows NT).
הגרסה הראשונה של Windows, גרסה 1.0, יצאה לשוק בנובמבר 1985 בשם "Interface manager", יועדה לעבודה על מחשבים בעלי מעבד 286, עשתה שימוש בצלמיות והכילה שתי תכונות שלא היו קיימות ב־DOS, עבודה של מספר יישומים גרפיים במקביל ומושג הזיכרון הווירטואלי.
בעיות משפטיות מצד אפל הגבילו בראשית הדרך את השימושיות של חלונות.
לדוגמה, חלונות היו יכולים להופיע רק כאריחים, ולא אחד על השני.
בנוסף, לא היה סל מחזור מאחר שאפל ומיקרוסופט האמינו שהזכויות על רעיון זה שייכות לראשונה.
מיקרוסופט הסירה הגבלות אלה מאוחר יותר.
בדצמבר 1987 יצאה גרסת Windows 2.0, שאפשרה שליטה על המסך, הגרפיקה והתקני קלט־פלט דרך ממשק משתמש אחד.
Windows 2.0 אפשרה להעביר נתונים (בצורה מוגבלת) בין יישומים שונים ותמכה בעכבר מחשב.
בגרסה זו היו פנקס רשימות, לוח שנה, מחשבון, תוכנת צייר ומשחק, יישומים המופיעים מאז בכל גרסאות Windows.
במקום אריחים נעשה לראשונה שימוש בחלונות חופפים.
גרסאות Windows עד גרסה 3.11 (כולל) לא היו מערכות הפעלה "אמיתיות", במובן זה שלא היו האחראיות הבלעדיות על תפעול המחשב, אלא נסמכו על קיומה של מערכת ההפעלה DOS.
במידה מסוימת ניתן לומר זאת גם על גרסאות 95 ו־98 המאוחרות יותר.
הגרסה המשמעותית הראשונה של Windows, גרסה 3.0, יצאה לשוק במאי 1990, ובה הופיעו לראשונה "מנהלי התקנים וירטואליים" (VxD), מנהל תוכניות ומנהל קבצים.
גרסת מולטימדיה מוגבלת יצאה מספר חודשים לאחר יציאתה של Windows 3.0. הגרסה כללה תמיכה בכרטיס קול וערכת מולטימדיה ל־CD-ROM.
הגרסה הייתה מוקדמת לאפשרויות שהיו לגרסת 3.1 שהוצגה לאחר מכן.
תכונות אלה, וגם התרחבות השוק תמכו בהצלחתה המסחררת של Windows 3.0 - עם מכירות של 10 מיליון עותקים בשנתיים לפני יציאתה של גרסת 3.1. הגרסה הפכה למקור הכנסה גדול מאוד.
Windows 3.1 היא מערכת ההפעלה הראשונה ממשפחת Windows שיצאה לה גרסה מתורגמת לעברית.
מערכת Windows התפתחה עם השנים והגרסה הראשונה שבאמת הצליחה בשוק היא Windows 3.1, אף שהייתה זו גרסה נחותה למדי, על־פי דברי חברת מיקרוסופט, בעת שהחלה בשיווק הגרסה הבאה, Windows 95.
מערכת Windows 95 (גרסה 4.0, שם קוד בשלבי הפיתוח - שיקגו), הושקה באוגוסט 1995. עיצובה של גרסה זו היה טוב יותר מגרסאות קודמות של Windows.
רבים ממאפייני גרסת 95, כגון שולחן העבודה, תפריט התחל, יכולת גרור ושחרר ותמיכה ברשת, נשארו גם בגרסאות הבאות של Windows.
הגרסה הייתה לתבנית על פיה עוצבו מערכות Windows מבחינת ממשק משתמש ומראה.
Windows 95 הייתה הגרסה הביתית הראשונה שתוכננה לתמוך מראש בריבוי משימות 32 ביט, על אף שליבת ה־16 ביט נשמרה כדי לאפשר תאימות לאחור עבור תוכנות ישנות.
Windows 98 (גרסה 4.1, שם קוד בשלבי הפיתוח: ממפיס) הושקה בשנת 1998 והייתה גרסה מתקדמת של Windows 95, שנועדה כקודמתה לשוק הביתי.
התוספות המרכזיות בגרסה זאת היו תמיכה ב־USB, שימוש במערכת הקבצים FAT32, הוספת הדפדפן אינטרנט אקספלורר כחלק בלתי־נפרד ממערכת־ההפעלה, פעולה שתרמה משמעותית לחיסול הדפדפן המתחרה, Netscape, וגרמה לחקירה נגד מיקרוסופט בחשד להפרת הגבלים עסקיים וכן הוספת תוכנת הדואר Outlook Express, מלבד טיפול בדואר האלקטרוני אפשרה התוכנה השתתפות בקבוצות דיון באינטרנט.
שיווק הגרסה העברית החל ביוני 1998.
תוספות נוספות היו כלי מערכת כדוגמת בודק מערכת הקבצים, DriveSpace 3 - גרסה חדשה ויעילה לדחיסת הדיסק הקשיח וניהול צריכת החשמל.
מערכת Windows הייתה באותה תקופה ידועה כמערכת הפעלה לא מאובטחת ולא יציבה אך הייתה נוחה למשתמש הביתי ולכן רבים השתמשו בה.
ב־1999 יצאה Windows 98 SE (מהדורה שנייה) שההבדלים בינה לבין המהדורה הראשונה הם בעיקר תיקוני באגים.
גרסה זו הייתה יציבה הרבה יותר מקודמותיה ושרדה בשוק שנים רבות אחרי השקתה.
מערכת Windows Millennium Edition (גרסה 4.9; קיצור מקובל ME) הייתה שדרוג נוסף של Windows 95/98, ששווקה בתור מערכת הפעלה דמוית Windows 2000 למשתמש הביתי.
למערכת נוספו כלים לשחזור המערכת למקרה תקלה, אשפים חדשים ושיפורי ממשק המשתמש, אך ריבוי הבאגים והתקלות שהיו בה השניאו אותה בעיני רבים.
מערכת זאת הייתה יציבה פחות מקודמתה והיו כאלה שכינו אותה "Mistake Edition".
Windows ME היא מערכת Windows האחרונה של חברת מיקרוסופט שנבנתה על בסיס DOS, אף על פי שהתלות ב־MS-DOS הייתה פחות משמעותית מאשר ב-95 או ב-98 לכן התאימות ליישומי MS-DOS הייתה פחות טובה מאשר במערכות הקודמות.
מבחינת הגרסאות, כפי ש־Windows 9X הייתה מקבילה ל־NT 4 ו־Windows 3.11 הייתה מקבילה ל־NT 3.11, כך Windows ME מקבילה ל־Windows 2000 (NT 5.0).
Windows NT ומערכות מבוססות ליבת NT
Windows ME הייתה מערכת ההפעלה האחרונה של חברת מיקרוסופט שנבנתה על בסיס DOS, ולאחריה, החל מיציאתה לאור של מערכת ההפעלה Windows 2000, עברה החברה לפתח קו מוצרים הכולל אך ורק מערכות מבוססות ליבת NT.
גרסת Windows NT 3.1 הייתה הגרסה הראשונה של Windows שעמדה כמערכת הפעלה בפני עצמה, עם גרעין שנקרא "גרעין NT", ולא הייתה רק ממשק גרפי הרץ על גבי ליבת MS-DOS.
גרסה זו של Windows יועדה בעיקר לשוק העסקי, ובפרט לשרתי מחשבים.
בחומר הפרסומי של מיקרוסופט השם NT מייצג את ראשי התיבות "טכנולוגיה חדשה" (New Technology) אך בראיונות שונים עם מהנדסי החברה מתברר כי מקורו של השם בשם הקוד של מעבד אינטל i860 עבורו פותחה מערכת זו בראשונה - N-Ten.
גרסה זו גם כללה לראשונה את מערכת הקבצים החדשה של Windows, NTFS.
ויזואלית, Windows NT 3.1 נראית בדיוק כמו Windows 3.1, התוכנה מוספרה כ־3.1 מפני שהייתה מבוססת על Windows 3.1 מבחינה גרפית, ולכן לא ניתן למצוא Windows NT 1 או NT 2.
Windows NT 3.51 התמקדה בעיקר בתמיכה בארכיטקטורות חומרה שונות.
גרסה זו של הייתה Windows יכולה לרוץ על מעבדי Power PC (אלו שמבית IBM), MIPS ו־DEC Alpha, בנוסף למעבדי ה־Intel x86 בהם משתמשים מחשבי ה־PC.
גרסה זו של Windows הייתה הראשונה שתמכה ביישומי 32־ביט ולמעשה הייתה יכולה להריץ הרבה תוכנות חדשות שיועדו ל־Windows 95.
במקביל ל־Windows 95, שנועדה בעיקר לשוק הביתי אך זכתה לתפוצה נרחבת גם בשוק העסקי, פותחה גם גרסה 4.0 של Windows NT (שם קוד בפיתוח - קהיר), שהייתה מערכת הפעלה יציבה הרבה יותר, וכמו הגרסאות הקודמות של Windows NT, יועדה לשוק העסקי.
גרסה זו הייתה הגרסה הראשונה של Windows NT שכללה את ממשק המשתמש החדש של Windows 95. עקב חוסר התאמה, חלק מהתוכנות והמשחקים שעבדו על Windows 95 לא עבדו על Windows NT.
בדומה לגרסה 3.51 גם מערכת זו יצאה בגרסה למעבד אלפא של חברת דיגיטל.
בדומה לגרסה 3.51, גם היא הופצה בגרסת Workstation ובגרסת Server.
מערכת Windows 2000, או NT 5.0, הייתה גרסה מתקדמת של Windows NT, שנועדה לשוק העסקי.
זאת הייתה הגרסה האחרונה של Windows שיצאה בגרסת לקוח וגרסת שרת ביחד.
Windows 2000 היא הגרסה הישנה ביותר של Windows שעדיין נעשה בה שימוש.
ממשק המשתמש של התוכנה עודכן לממשק הדומה לזה של Windows 98, ונוספה לה התמיכה במערכת הקבצים FAT32. Windows 2000 כללה חידוש מהותי מבחינתו של המשתמש הישראלי: בוטל הצורך להמתין לגרסה תומכת עברית של מערכת ההפעלה, משום שתמיכה זו הוטמעה כבר בגרסה הבסיסית, האנגלית, שלה.
בשנת 2001 הוציאה מיקרוסופט את Windows XP (גרסה 5.1, שם קוד בשלבי פיתוח: ויסלר).
מגרסה זאת הפסיקה מיקרוסופט ללכת בשני מסלולים נפרדים לחלוטין של מערכת ההפעלה, ולראשונה הוציאה מערכות הפעלה לשוק העסקי ולשוק הפרטי שהתבססו שתיהן על אותו גרעין.
הגרסה העסקית נקראה Professional Edition והגרסה הביתית נקראה Home Edition.
הגרסה הביתית הייתה זולה יותר, ובוצעו בה מספר הגבלות מלאכותיות כדי למנוע מעסקים מלהשתמש בה.
זאת הייתה הפעם הראשונה שמערכת ההפעלה לשוק הביתי הייתה מבוססת NT.
בניגוד לגרסאות הקודמות של Windows NT, גרסת XP יצאה לשוק כגרסת לקוח בלבד.
גרסת השרת הופיעה כשנה מאוחר יותר בשם שונה (Windows Server 2003).
מערכת Windows XP מתבססת על היתרונות של Windows NT, ועל גרעין זה נבנה ממשק שמתאים גם למשתמשים ביתיים.
נוצרה מערכת הפעלה חדשה, יציבה יותר, שמתאימה גם לשימוש ביתי.
Windows XP נבנתה על בסיסה של Windows 2000 תוך שיפורה, הקלת ניהול הגדרות המשתמש והגברת אפשרויות האבטחה.
מערכת זו נחשבת למערכת הפעלה אמינה ויציבה יחסית, לעומת המערכות הקודמות.
גרסה מיוחדת למחשבי מדיה סלוניים שווקה בשם Windows XP Media Center Edition.
גרסה מיוחדת של Windows XP בשם Windows XP Starter Edition נועדה לשוקי מדינות מתפתחות.
זו גרסה זולה של מערכת ההפעלה בעלת הגבלות רבות לעומת הגרסאות האחרות, הבולטת מהן היא מספר מרבי של שלושה חלונות שיכולים להיות פתוחים בעת ובעונה אחת.
גרסה נוספת היא ה־Tablet, המיועדת למחשבי לוח.
גרסה זו מכילה תמיכה מובנית במסכי מגע והמרת כתב יד לטקסט.
גרסה נוספת שיועדה למחשבים חלשים (שאינם עומדים בדרישות מערכת ההפעלה XP המקורית) היא Windows Fundamentals for Legacy PCs.
היא יצאה באמצע 2006, וחסרות בה הרבה תוכנות שכלולות ב-XP המקורי, כגון צייר (Mspaint.exe).
ב־30 ביוני 2008 הפסיקה מיקרוסופט לשווק את Windows XP, וב־8 באפריל 2014, הפסיקה לספק תמיכה עבור הגרסה.
Windows XP Professional x64 Edition היא גרסת 64 סיביות של Windows XP, אשר יועדה לתחנות עבודה מבוססות מעבדי x86 בארכיטקטורת 64 סיביות, המכונה גם x64. יצאה לשוק ב־2005. ליבת גרסה זו התבססה על Windows Server 2003 וקיבלה עדכונים במקביל לגרסת 2003.
מערכת ההפעלה Windows Vista, שהייתה מוכרת עד יולי 2005 בשם הקוד Longhorn, יצאה לאור בנובמבר 2006 ללקוחות ארגוניים, ועד סוף ינואר 2007 בהפצה עולמית.
Vista יצאה במספר שיא של 6 גרסאות שונות:
Starter - גרסה שמיקרוסופט הוציאה במיוחד עבור שווקים מתפתחים ואינה זמינה במדינות מפותחות, כולל ישראל.
גרסה זו מיועדת להימכר במחיר נמוך במיוחד אולם היא כוללת מספר הגבלות חמורות, כגון יכולת להריץ רק עד 3 תוכנות בו־זמנית.
Home Basic - גרסה בסיסית למחשבים ביתיים שכוללת בעיקר את התכונות הכלולות ב־Windows XP Home Edition ולא הרבה יותר מזה.
Home Premium - גרסה מורחבת למחשבים ביתיים שכוללת את כל התכונות של Home Basic ועוד מגוון תכונות, כדוגמת ממשק ה־3D החדש של Windows (Aero), תוכנת ה־Media Center עבור מחשבי מדיה סלונים, תמיכה ברשת ביתית גדולה יותר מאשר ה־Home Basic ועוד.
Business - גרסה של Windows המיועדת בעיקר לשוק העסקי ובפרט לשוק העסקים הקטנים.
Enterprise - גרסה של Windows המיועדת לחברות וארגונים גדולים.
גרסה זו אינה ניתנת לרכישה בחנויות וניתנת רק דרך הסכמי רישוי מיוחדים שיש למיקרוסופט עם רוב החברות הגדולות.
גרסה זו כוללת את כל התכונות הכלולות בגרסת ה־Business ובנוסף מוסיפה עליה מספר תכונות נוספות כדוגמת תמיכה במספר שפות ממשק, BitLocker (הצפנה מלאה של כל הכונן הקשיח) ותמיכה בתוכנות המיועדות במקור למערכות UNIX למיניהן.
Ultimate - הגרסה הגדולה ביותר, הכוללת את כל התכונות של הגרסאות האחרות (לא קיימת גרסה של Vista שכוללת תכונה כלשהי שאינה כלולה גם ב־Ultimate).
החיסרון היחיד שלה הוא שהיא באופן טבעי היקרה ביותר.
בנוסף לכל התכונות מכל הגרסאות האחרות, לגרסת ה־Ultimate יש גם תוספת ייחודית בשם Ultimate Extras - תוכנות נוספות הניתנות בחינם דרך Windows Update רק למשתמשים המריצים את גרסת Ultimate.
עם זאת, נכון ליום כתיבת שורות אלו, קיימות רק 4 תוכנות כאלו.
במיקרוסופט הכריזו על מערכת ההפעלה בשנת 2001 ועל פי התכנונים המקוריים היא הייתה אמורה לצאת כבר בשנת 2004, אך זכתה למספר לא מבוטל של דחיות והושקה לחנויות בסוף ינואר 2007. זהו פרק הזמן הארוך ביותר שבו לא יצאה מערכת הפעלה מבית מיקרוסופט.
Windows Vista מציעה ממשק חדש ומראה חדש לגמרי הנקרא בשם Aero, מערכת חיפוש מתקדמת וזמינה יותר, מערכת זכויות יוצרים - DRM (אשר נתפסת בעיני מרבית משתמשי הקצה דווקא כחיסרון), מערכת אבטחה חזקה יותר ועוד.
בעקבות תלונות של לקוחות על בעיות יציבות Windows Vista ועל חוסר תאימות לרכיבי חומרה ותוכנה מסוימים, ובעקבות דרישת לקוחות רבים לרכוש את גרסת מערכת ההפעלה הקודמת, Windows XP, הצהירה מיקרוסופט ב־27 בספטמבר 2007 כי תמשיך למכור את Windows XP עד יוני 2008.
ב־11 באפריל 2017 מיקרוסופט הפסיקה לספק תמיכה ל-Windows Vista.
בדצמבר 2006 הכריזה חברת מיקרוסופט על מערכת ההפעלה הבאה של Windows, ששמה יהיה "Windows Vienna".
מאוחר יותר שונה השם ל־"Windows 7" (שבע - משום שזו תהיה הגרסה השביעית בסדרת מערכות ההפעלה למשתמשים הביתיים).Windows 7 יצאה לשוק ב־22 באוקטובר 2009. ליבת המערכת מבוססת על Windows Vista קודמתה, אולם התווספו אליה תכונות רבות וגם התבצעו שינויים משמעותיים במערכת.
המערכת תומכת גם במסכי מגע.
היעד שהוצב בפיתוח מערכת זו כלקח מכישלונה היחסי בחדירתה לשוק של Vista, הוא מערכת רזה ומודולרית שיכולה לרוץ גם על מחשבים חלשים יחסית.
לפני הוצאתה לשוק של Windows 7 פרסמה מיקרוסופט גרסת בטא למתכנתים שהודלפה לרשת, והוצג הגרעין של Windows 7. ב־9 בינואר 2009 אפשרה מיקרוסופט להוריד בחינם את הבטא הפתוחה, אך בשל הביקוש הגבוה הופסקה הפצת גרסה זו כחודש לאחר מכן.
לאחר מספר חודשים יצאה גרסת ה־RC של המערכת.
כבר ב־6 באוגוסט 2009 יצאה הגרסה ללקוחות ארגוניים.
ב-30 באוקטובר 2013 הפסיקה לשווק מיקרוסופט את Windows 7, וב-11 בינואר 2020 הודיעה מיקרוסופט כי תפסיק לספק תמיכה ל-Windows 7.
מערכת ההפעלה Windows 8 יצאה לשוק ב־26 באוקטובר 2012. שמה של הגרסה מבוסס על שמה של הגרסה הקודמת (Windows 7).
חלונות 8 נועדה להוות תחרות לטאבלטים מודרניים ובוצעו בה מספר התאמות למסכי מגע ולראשונה כללה חנות אפליקציות.
המערכת הייתה לשינוי הגדול ביותר מאז חלונות 95 אך כשלה במכירות (בהשוואה לחלונות 7).
רבים התלוננו על חסרונו של תפריט ההתחל המסורתי ועל כך שהמערכת לא מתאימה לשימוש בעכבר ומקלדת.
Windows RT היא מערכת הפעלה חדשה המבוססת על Windows 8 לטאבלטים מבוססי ARM.
המערכת תומכת רק באפליקציות מוכללות או אפליקציות מהחנות המובנית.
Windows 8.1 תחת שם הקוד "Windows Blue" יצאה ב־18 באוקטובר 2013, וכוללת שינויים בממשק המשתמש "מטרו" שאומץ ב־Windows 8 כגון: גדלים נוספים של אריחים, כלי חיפוש חדש, הוספת כפתור שמוביל למסך ההתחל ושינויים נוספים.
מחשבים בגרסאות Windows 7 ו־Windows 8.1 יכולים לעדכן ל־Windows 10 בחינם; לראשונה, גם לבעלי גרסאות לא חוקיות ("פיראטיות").
מדי פעם בפעם יוצאים עדכונים לחלונות 10, דוגמת העדכון שיצא בנובמבר 2015, שהביא עמו כמה וכמה אפשרויות, דוגמת היכולת לשנות את צבע שורת המשימות.
בתחילת 2017 מיקרוסופט יצרו את Windows 10S, שהיא גרסה מוגבלת ופשוטה יותר של Windows 10 שנועדה למטרות חינוכיות.
גרסה זו אינה מאפשרת הורדת קבצים מחוץ לחנות האפליקציות, שימוש בדפדפנים למעט דפדפן Edge, החלפת מנוע החיפוש המוגדר כברירת מחדל (במקרה הזה בינג) וכו'.
מיקרוסופט מתכוונים לשווק מחשבים מיוחדים המותאמים לבתי ספר עם תוכנת Windows 10S, אבל במפתיע הם בחרו להתקין אותה דווקא על מחשבי ה-Surface.
מערכת ההפעלה Windows 11 יצאה לשוק ב-5 באוקטובר 2021. המערכת הוכרזה באופן רשמי ב-24 ביוני 2021, אולם גרסת בטא שלה הודלפה לרשת כבר ב-15 ביוני 2021 כקובץ ISO.
חידושים עיקריים במערכת ההפעלה Windows 11 הם קו עיצובי אחיד הכולל שקיפות, פינות מעוגלות, הצללה והנפשה חדשה.
תפריט התחל התחדש, והוסרו ממנו האריחים החיים שליוו את כל גרסאות ועדכוני Windows החל מ-Windows 8. הצלמיות בשורת המשימות ממורכזות כברירת מחדל, יחד עם כפתור ההתחל, אולם ניתן לשנות זאת ולהצמידן לצד שמאל (במערכת ההפעלה בעברית: לצד ימין).
מערכת ההפעלה כוללת את חנות האפליקציות שנבנתה מחדש, צלמיות וסמלי מערכת מודרניים יותר, צלילים שונים וגרסה חדשה לגופן המערכת Segoe.
וכן פיצול אוטומטי ונוח יותר של יישומים על גבי המסך, לשם עבודה במקביל על מספר יישומים.
ביולי 2021 הודיעה מיקרוסופט כי החל מאוגוסט של אותה שנה היא תחל במכירת מינויים לשולחנות עבודה וירטואליים של Windows, כחלק משירות חדש שיקרא "Windows 365".
גרסה זו אינה גרסה עצמאית של מערכת ההפעלה Windows, אלא שירות אינטרנט המספק גישה ל-Windows 10 ו-Windows 11, הבנוי על גבי שולחן העבודה הווירטואלי של Azure, עם נתוני חומרה על פי בחירתו של המשתמש.
השירות החדש יאפשר שימוש חוצה פלטפורמות, במטרה להפוך את השירות לזמין גם עבור משתמשי אפל וגוגל.
השירות יהיה נגיש דרך כל מערכת הפעלה עם דפדפן אינטרנט, ובשל כך, תוכל מיקרוסופט לעקוף את מדיניות אפל וגוגל בחנויות האפליקציות שלהן.
מיקרוסופט הצהירה כי השירות החדש הוא ניסיון לנצל את המגמה ההולכת וגוברת של עסקים, שמטופחת במהלך מגפת הקורונה, לאמץ סביבת עבודה היברידית, בה "עובדים מחלקים את זמנם בין המשרד לבית".
מערכות הפעלה מבוססות NT לשרתים: Windows Server
סדרת מערכות הפעלה המיועדות לשוק העסקי ופחות מוכרות לצרכן הפרטי.
למעשה, זהו Windows המצויד בכלי תוכנה נוספים המיועדים לשוק העסקי, כמו שרת דואר אלקטרוני, שרת להפעלת אתרי אינטרנט, או אפשרות למשתמשים מרובים להתחבר אל שולחן עבודה מרוחק המופעל על השרת היושב על שרת מרכזי (בגרסאות הביתיות יש הגבלה מלאכותית של חיבור מרוחק אחד בכל פעם).
גרסאות אלה גם מאפשרות יותר חיבורי רשת בו-זמניים אל מחשבים אחרים מאשר הגרסאות הביתיות.
הגרסה הראשונה של Windows לשוק העסקי בלבד נקראה "Windows Server 2000", והיא השתמשה בגיבוי מידע משרת חיצוני.
היוותה את הבסיס לגרסאות הבאות ולמערכת ההפעלה Windows XP.
ב־24 באפריל 2003 הוכרזה מערכת הפעלה נוספת לשוק העסקי ושמה Windows Server 2003. מערכת הפעלה זו יועדה להיות היורשת של Windows Server 2000, שהייתה הגרסה האחרונה באותה תקופה לשרתים.
קיימות בשוק שבע גרסאות שונות למערכת זו.
בשנת 2005 הודיעה חברת Microsoft על Windows Server Longhorn שתהיה המהדורה הבאה אחרי Windows Server 2003 לשוק העסקי.
גרסה זו של Windows, שיצאה בפברואר 2008, מיועדת לשרתים ומוצעת במספר תצורות שונות.
Windows 2008 היא בעלת מאפייני ממשק משתמש וליבת מערכת דומים ל־Vista.
Windows 2008 R2 יצאה ביולי 2009, במקביל ל־Windows 7 ומתבססת על אותה ליבת מערכת וממשק גרפי.
זוהי מערכת ההפעלה הראשונה שמיקרוסופט הציעה בתצורת 64 סיביות בלבד.
הגרסה הביתית של Windows Server, Windows Home Server 2011, מיועדת לבתים פרטיים בהם יש כמה מחשבים לכמה משתמשים הרישיון הוא עד 10 מחשבים.
כך שניתן לגשת לתוכן של כל משתמש מכל מחשב בבית ולהרגיש כאילו מערכת ההפעלה מותקנת בו וליהנות משולחן עבודה מרוחק בצורה מלאה.
הגרסה שיצאה ב-2012, "Windows Server 2012", מבוססת על ממשק המטרו של Windows 8.
גרסת 2016, "Windows Server 2016", מבוססת על ממשק המטרו של Windows 10. גרסה נוספת המבוססת על ממשק המטרו של Windows 10 יצאה ב-2019.
ברכיבים השונים של מערכת ההפעלה Windows לדורותיה מתגלות לעיתים פרצות אבטחה, היוצרות איומי אבטחה על מחשבים המשתמשים במערכת הפעלה זו.
חברת מיקרוסופט מעודדת משתמשים לעדכן את Windows (באמצעות Windows Update) לעיתים קרובות, ולהסדיר הגדרות לשיפור האבטחה.
למערכת ההפעלה Windows XP יצאה באוגוסט 2004 ערכת שירות שנייה, SP2, שעיקרה טיפול בבעיות אבטחה.
עם זאת, SP2 כללה גם כמה שינויים במבנה הבסיסי של המערכת, מה שגרם בתחילה לבעיות תאימות בחלק מהתוכנות.
עקב כך חברות רבות נמנעו מלהתקין את ערכת השירות בחודשים הראשונים שלאחר יציאתה.
בעיות האבטחה נבעו ברובן מן הארכיטקטורה של Windows, שירשה תכונות רבות ממערכת MS-DOS, שהייתה מערכת למשתמש יחיד.
אף ש־Windows תמכה בריבוי משתמשים במידה מסוימת למן תחילתה, לא תמיד נשמרה ההפרדה בין המשתמשים השונים באותה מערכת.
בגרסאות עד Windows ME, משתמש אחד יכול היה לכתוב ולקרוא קבצים השייכים למשתמש אחר ללא הגבלה.
בעיה נוספת נבעה מכך שבעת ההתקנה המשתמש לא נדרש ליצור משתמש בעל הרשאות מוגבלות גם בגרסאות שתמכו בהגבלת גישה על סמך הרשאות (מערכות מבוססות Windows NT, שהנפוצה ביניהן היא Windows XP).
כתוצאה מכך, מרבית המשתמשים השתמשו במערכת עם חשבון מנהל מערכת (מכונה Administrator) בעל הרשאות בלתי מוגבלות, והדבר איפשר לכל תוכנה זדונית שהצליחה לחדור למערכת לקבל גישה אל כל חלקי המערכת, ולגרום לנזקים בלתי הפיכים, למעט התקנה מחודשת של המערכת.
העובדה שמרבית המשתמשים השתמשו בחשבון מנהל מערכת עודדה יצרני תוכנה להניח שהתוכנות שלהם יקבלו גישה מלאה למערכת, עד כדי כך שתוכנות רבות לא פעלו כאשר המשתמש בכל זאת השתמש בחשבון בעל הרשאות מוגבלות.
דבר זה עודד בתורו משתמשים להשתמש בחשבון מנהל בלבד, בסוג של מעגל קסמים.
החל מ-Windows Vista הוכנסו שיפורים רבים בתחום זה, בכללם פתיחת חשבון משתמש מוגבל בברירת מחדל, והוספת מנגנון הדורש אישור ממנהל מערכת לפני כל התקנת תוכנה או ביצוע שינוי בהגדרות המערכת.
Windows 3.x הוא שמן הקיבוצי של מספר גרסאות Windows מבוססות DOS שהוציאה חברת מיקרוסופט.
חברת מיקרוסופט החליטה בתחילת שנות ה-80 של המאה ה-20 לפתח ממשק משתמש גרפי (GUI) למחשבים אישיים.
לשם כך פנתה החברה לשני מסלולים מקבילים ומתחרים:
מיקרוסופט פיתחה יחד עם יבמ את מערכת ההפעלה OS/2 ולאחר זמן פרשה מהפרויקט המשותף.
מיקרוסופט פיתחה הרחבות גרפיות למערכת ה-DOS, הרחבות אלו שזכו לשמות חלונות 1.0 וחלונות 2.0 לא זכו להצלחה מסחרית ולא היו נפוצות בשימוש.
בשנת 1990 הוציאה מיקרוסופט לשוק את חלונות 3.0 שהייתה ממשק משתמש גרפי מעל DOS, והייתה הגרסה הראשונה בה היה המשתמש יכול ליזום קבלת ממשק גרפי בעת הפעלת המחשב, ללא צורך בכתיבת פקודות.
במקביל, פיתחה מיקרוסופט את מערכת NT, שגרסתה הראשונה, NT 3.1, יצאה לשוק ב-1993.
Windows 3.0 היא סביבה גרפית למחשבים שולחניים מבית מיקרוסופט שיצאה במאי 1990. גרסה זו הייתה הגרסה השלישית למשפחת חלונות של מיקרוסופט והראשונה שזכתה להצלחה מסחרית.
המערכת הוחלפה על ידי סדרת חלונות 3.1x והתמיכה הרשמית הסתיימה בסוף שנת 2001.
Windows 3.0 הייתה ממשק גרפי חדש הרץ על גבי פלטפורמת DOS.
המערכת כללה אפשרויות ניהול זיכרון משופרות, הרצת תוכניות MS-DOS בחלון מקומי (דבר שאפשר לבצע ריבוי משימות), מנהל יישומים ומנהל קבצים גרפיים, לוח בקרה משופר שאפשר להתאים את עיצוב המערכת, מספר תוכניות בסיסיות כתמלילן, מברשת צבע, פנקס רשימות, רשמקול ומשחקים כמו שולה המוקשים וסוליטר.
דרישות המערכת הרשמיות היו כדלקמן:
עם זאת, דגמי 8088/8086 לא יכלו לתמוך בהצגת צבע מלא.
384K של זיכרון בסיס לשם עבודה ב־Real mode, עד 2 מגה בייט של זיכרון נוסף.
כונן קשיח בגודל של 6–7 מגה בייט.
המערכת תמכה בשלוש שיטות לניהול הזיכרון:
Real mode - שיטת זיכרון זו אפשרה תמיכה בתוכניות ישנות שפותחו עבור גרסאות ישנות של חלונות.
שיטה זו מאפשרת גישה ישירה לזיכרון ואינה תומכת בריבוי משימות והגנה על קטעי זיכרון.
עקב השימוש ב-8 סיביות השיטה מגבילה את השימוש בזיכרון עד לגודל של 640Kb.
Standard mode - שיטת זיכרון זו המשתמשת ב-20 סיביות לייצוג כתובת בזיכרון מאפשר שימוש בטווח הכתובות הנמצא מעל 640Kb.
היא תומכת בריבוי משימות ובעלת תאימות לאחור עבור תוכניות DOS.
386 Enhanced mode - שיטה זו עובדת באופן זהה ל-Standard mode אך משתמשת ב-32 סיביות לייצוג כתובת בזיכרון.
השיטה מאפשרת שימוש בדפדוף כדי להאיץ את מהירות המערכת ושימוש בזיכרון וירטואלי כדי לאפשר ריבוי משימות והרצה בטוחה של תוכניות DOS.
מיקרוסופט הוציאה הרחבה למערכת הפעלה שנקראה Windows 3.0 with Multimedia Extensions 1.0 שתמכה בכונני CD-ROM וכרטיסי קול.
התכונות מגרסה זו שולבו כחלק מחלונות 3.1.
Windows 3.1x היא סדרה של סביבות גרפיות ממשפחת Microsoft Windows למחשבים שולחניים מבית מיקרוסופט.
הגרסה הראשונה בסדרה זו נקראה Windows 3.1 והיא יצאה באפריל 1992. סדרה זו זכתה לפופולריות רבה והמשיכה את ההצלחה לה זכתה Windows 3.0. זוהי מערכת ההפעלה הראשונה ממשפחת Windows שהייתה לה מהדורה עם ממשק משתמש בעברית.
פיתוח המערכת הופסק לטובת מערכת ההפעלה Windows 95 והתמיכה הרשמית בה הסתיימה בסוף שנת 2001. מיקרוסופט המשיכה למכור גרסאות של המערכת עבור מערכות משובצות מחשב עד לנובמבר 2008.
לשיפור ידידות תוכנת הפעלה המקורית פותחה חבילת Microsoft Bob.
גרסת הבסיס, חלונות 3.1 (נקראה במקור יאנוס), יצאה באפריל 1992 וכללה בנוסף לתכונות שנכללו בחלונות 3.0 תמיכה בגופנים מסוג TrueType וחבילת גופנים גדולה.
המערכת תמכה ב-FastDisk וכללה את מנהל המשימות ומנהל הקבצים של חלונות 3.0 אך ללא תמיכה בניהול זיכרון בשיטת Real mode.
חלונות לקבוצות עבודה 3.1 (נקראה במקור וינבול ולאחר מכן ספרטה) הייתה הרחבה שאפשרה למשתמשים החברים באותו workgroup לשתף משאבים בין מחשבים באמצעות רשת.
היא יצאה באוקטובר 1992 והשתמשה במנגנון Server Message Block וב-NetBIOS.
הגרסה יצאה ב-11 באוגוסט 1993, ותמכה בגישה ישירה לדיסק כדי לאפשר גישה ישירה לקבצים מהרשת.
הייתה זו גם הגרסה הראשונה בה חסמה מיקרוסופט הרצת קבצים במצב מיוחס.
גרסה 3.11 לא תמכה בפרוטוקול TCP/IP, כדי להתחבר לרשת היה צורך להתקין תוכנות צד שלישי.
באוגוסט 1994 הוציאה מיקרוסופט תוסף שאפשר תמיכה מוגבלת ברשתות TCP/IP.
מיקרוסופט הוציאה גרסה לשוק הסיני תחת שם המותג Windows 3.2. הגרסה כללה שינויים הקשורים לכתיבה בשפה הסינית.
גרסה זו נמכרה עם גרסאות DOS המותאמות לשוק הסיני.
Microsoft SQL Server (ההגייה המקובלת בישראל היא אֶס-קְיוּ-אֶל סֶרְוֶר ובארצות הברית סִיקְוֶול סֶרְוֶר) היא מערכת לניהול מסד נתונים במודל היחסי (RDBMS) של חברת מיקרוסופט.
שפת הפיתוח שבאמצעותה מועברות הפקודות למערכת (על ידי כתיבת פקודות או שימוש בממשק גרפי ששולח פקודות באופן סמוי) היא Transact-SQL (TSQL) שהיא מימוש תקן ANSI של שפת SQL משמשת לתשאול וטיפול בנתונים (DML), יצירת טבלאות והיחסים ביניהן (DDL) ותחזוקת המערכת תוך שימוש בתוכניות שירות שונות.
המתחרות העיקריות של SQL Server בשוק מסדי הנתונים הרלציוניים הן תוכנות כדוגמת Oracle, MySQL ועוד; SQL Server ניתנת רק להתקנה במערכות הפעלה ממשפחת Windows של מיקרוסופט.
המהדורה העדכנית ביותר של SQL Server היא SQL Server 2022.
הקוד המקורי של SQL Server ששימש במהדורותיו הראשונות קודם לגרסה 7.0 – נקנה מ-Sybase, אך מאז הוא עודכן בגרסאות 7.0 ו-2000, ונכתב מחדש בגרסה 2005. בדרך כלל מדי שנתיים-שלוש יוצאת לאור מהדורה חדשה.
בין מהדורה למהדורה יוצאות חבילות שירות (Service Packs) הכוללות תיקוני באגים ושיפורים שונים, וכן תיקונים דחופים (Hot Fixes) לבעיות אבטחה שהתגלו או באגים קריטיים.
לכל מהדורה של SQL Server יש מספר גרסאות בעלויות שונות (לכל גרסה וגרסה) ומשתנות (בהתאם לקונפיגורציה של השרת הפיזי).
הגרסה המלאה הכוללת את כל האופציות (שחלקן מנוטרל בגרסאות אחרות).